CELEX: 62010CJ0311
Language: hu
Date: 2011-10-27 00:00:00
Title: A Bíróság (hatodik tanács) 2011. október 27-i ítélete.#Európai Bizottság kontra Lengyel Köztársaság.#Tagállami kötelezettségszegés - 2007/46/EK irányelv - A gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyása - Az előírt határidőn belül történő átültetés elmaradása - Hiányos átültetés.#C-311/10. sz. ügy.

A Bíróság (hatodik tanács) 2011. október 27‑i ítélete – Bizottság kontra Lengyelország
      (C‑311/10. sz. ügy)
      „Tagállami kötelezettségszegés – 2007/46/EK irányelv – A gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyása
         – Az előírt határidőn belül történő átültetés elmaradása – Hiányos átültetés”
      
      1.                     Tagállamok – Kötelezettségek – Irányelvek végrehajtása – Kötelezettségszegés – Értelmezési nehézségekre alapított igazolás
            – Megengedhetetlenség (EUMSZ 258. cikk) (vö. 16. pont)
      2.                     Uniós jog – Értelmezés – Többnyelvű szövegek – A különböző nyelvi változatok közötti eltérések – A szóban forgó szabályozás
            általános rendszerének és céljának tekintetbevétele (vö. 18. pont)
      3.                     Intézmények jogi aktusai – Irányelvek – A tagállamok általi végrehajtás – Az egyértelmű és pontos átültetés szükségessége
            – A technikai jellemzőket és az irányelv részletes végrehajtási szabályait meghatározó mellékletek későbbi módosításának lehetősége
            – Az irányelv átültetésére vonatkozó kötelezettségre gyakorolt hatás hiánya (EUMSZ 288. cikk, harmadik bekezdés) (vö. 24–25.,
            77. pont)
      4.                     Kötelezettségszegés megállapítása iránti kereset – A kötelezettségszegés bizonyítása – A Bizottságra háruló teher – Vélelmek
            – Megengedhetetlenség – Irányelv által a tagállamokra rótt tájékoztatási kötelezettség be nem tartása – Következmények (EUSZ 4. cikk,
            (3) bekezdés, EUMSZ 17. cikk és EUMSZ 258. cikk) (vö. 30., 32–33., 52. pont)
      5.                     Intézmények jogi aktusai – Irányelvek – A tagállamok általi végrehajtás – Irányelv jogalkotás nélküli átültetése – Feltételek
            – Az irányelv teljes körű alkalmazását biztosító általános jogi környezet fennállása (EUMSZ 288. cikk, harmadik bekezdés)
            (vö. 40., 47. pont)
      6.                     Intézmények jogi aktusai – Irányelvek – A tagállamok általi végrehajtás – A teljes átültetés szükségessége (EUMSZ 288. cikk,
            harmadik bekezdés) (vö. 48., 50. pont)
      Tárgy
      
         
               Tagállami kötelezettségszegés – A gépjárművek és pótkocsijaik, valamint az ilyen járművek rendszereinek, alkatrészeinek és
                  önálló műszaki egységeinek jóváhagyásáról szóló, 2007. szeptember 5‑i 2007/46/EK európai parlamenti és tanácsi irányelvnek
                  (keretirányelv) (HL L 263., 1. o.) való megfeleléshez szükséges rendelkezések előírt határidőben történő meghozatalának vagy
                  közlésének elmulasztása.
               
            Rendelkező rész
      
         
                  1)
               
               
                  
               
               
                  	A Lengyel Köztársaság – mivel nem közölte az Európai Bizottsággal a gépjárművek és pótkocsijaik, valamint az ilyen járművek
                     rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5‑i 2007/46/EK európai
                     parlamenti és tanácsi irányelvet átültető törvényi, rendeleti és közigazgatási rendelkezéseket – nem teljesítette az ezen
                     irányelv 48. cikkéből eredő kötelezettségeit.
                  
               
            
         
                  2)
               
               
                  
               
               
                  	A Lengyel Köztársaság – mivel az előírt határidőn belül nem fogadta el azokat a törvényi, rendeleti és közigazgatási rendelkezéseket,
                     amelyek szükségesek a 2007/46 irányelv átültetéséhez – nem teljesítette az ezen irányelv 48. cikkéből eredő kötelezettségeit.
                  
               
            
         
                  3)
               
               
                  
               
               
                  	A Bíróság a Lengyel Köztársaságot kötelezi a költségek viselésére.